Konkurransegrunnlag

Åpen anbudskonkurranse

Anestesirekvisita

på vegne av:

Universitetssykehuset Nord-Norge HF, Nordlandssykehuset HF, Helgelandssykehuset HF, Finnmarkssykehuset HF

Tilbudsfrist: 09.03.2020

Saksnummer: 2018/807

Innhold

[1. Generell informasjon om konkurransen 3](#_Toc29389012)

[1.1. Oppdragsgiver og Kunde 3](#_Toc29389013)

[1.2. Anskaffelsens formål og omfang 3](#_Toc29389014)

[1.3. Avtaletype 3](#_Toc29389015)

[1.4. Hel- eller deltilbud 3](#_Toc29389016)

[1.5. Konkurransegrunnlaget 4](#_Toc29389017)

[1.6. Fremdriftsplan 4](#_Toc29389018)

[2. Regler for gjennomføring av konkurransen 5](#_Toc29389019)

[2.1. Anskaffelsesprosedyre 5](#_Toc29389020)

[2.2. Kommunikasjon 5](#_Toc29389021)

[2.3. Skatteattest 5](#_Toc29389022)

[3. Krav til tilbudet 5](#_Toc29389023)

[3.1. Parallelle tilbud 5](#_Toc29389024)

[3.2. Alternative tilbud 5](#_Toc29389025)

[3.3. Vareprøver, demonstrasjon eller utprøving 5](#_Toc29389026)

[3.4. Innsending av tilbud 6](#_Toc29389027)

[3.5. Tilbudets utforming ved levering 7](#_Toc29389028)

[3.6. Språk 7](#_Toc29389029)

[3.7. Forbehold 7](#_Toc29389030)

[3.8. Vedståelsesfrist 8](#_Toc29389031)

[3.9. Omkostninger 8](#_Toc29389032)

[3.10. Offentlig innsyn i innkomne tilbud og protokoll 8](#_Toc29389033)

[4. Det europeiske egenerklæringsskjemaet (ESPD) 8](#_Toc29389034)

[4.1. Generelt om det europeiske egenerklæringsskjemaet 8](#_Toc29389035)

[4.2. Angivelse av kvalifikasjonskrav 9](#_Toc29389036)

[5. Kvalifikasjonskrav 9](#_Toc29389037)

[5.1. Registrering og autorisasjoner m.m. 9](#_Toc29389038)

[5.2. Økonomisk og finansiell kapasitet 9](#_Toc29389039)

[5.3. Støtte fra andre foretak 9](#_Toc29389040)

[6. Avgjørelse av konkurransen 10](#_Toc29389041)

[6.1. Tildelingskriterier 10](#_Toc29389042)

[6.2. Utdyping av tildelingskriteriene: 10](#_Toc29389043)

[**6.2.1.** **Pris** 10](#_Toc29389044)

[**6.2.2.** **Kvalitet** 10](#_Toc29389045)

[6.3. Innstilling på tildeling av rammeavtale 11](#_Toc29389046)

[7. Kontraktsvilkår 11](#_Toc29389047)

# Generell informasjon om konkurransen

## Oppdragsgiver og Kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er et selskap som eies av de fire regionale helseforetakene. Sykehusinnkjøp HF v/ divisjon Nord er avtaleforvalter. For mer informasjon, se [www.sykehusinnkjop.no](http://www.hinas.no)

Sykehusinnkjøp HF gjennomfører anskaffelser på vegne av Kundene. Kunder på avtalen fremgår av avtalens bilag 1 «Kunder tiltredelse».

## Anskaffelsens formål og omfang

Oppdragsgiver ønsker tilbud på diverse anestesirekvisita.

For nærmere beskrivelse se vedlegg 2 – «Kravspesifikasjon» og vedlegg 3 – «Prisskjema».

## Avtaletype

Rammeavtale med én leverandør, inngås pr delkonkurranse. Ved en rammeavtale er Kundene ikke forpliktet til å kjøpe et bestemt volum innenfor det enkelte område i avtaleperioden.

*Avtaleperiode*

Rammeavtalen skal ha en varighet på 2 år regnet fra det enkelte foretaks tiltredelsestidspunkt.

Oppdragsgiver kan deretter forlenge avtalen med inntil 1 år av gangen. Maksimal samlet avtaleperiode er 4 år. Avtalen forlenges automatisk og på likelydende vilkår med mindre Oppdragsgiver tar andre initiativ.

Oppdragsgiver/kunder kan ha forskjellige utløp av nåværende avtaler og vil dermed tiltre avtalen ved utløp av eksisterende avtaler, se vedlegg – ”Kunder tiltredelse”.

## Hel- eller deltilbud

Konkurransen er inndelt i følgende deltilbud:

1. Nåler
2. Epiduralsett
3. Tuber I
4. Tuber II
5. Tuber III
6. Filter anestesi
7. Laryngoskop
8. Larynxmasker I
9. Larynxmasker II
10. Masker anestesi
11. Nasopharyngealtuber
12. Sirkelsystem
13. Slanger korrugert
14. Svelgtuber
15. Ventilasjonsbager
16. Intubasjonsguide
17. Intubasjonsmandreng
18. Gastro/duodenalsonder
19. Magesonder
20. Elektroder EKG
21. Foleykateter med temperaturmåling
22. Stetoskop
23. Temperatursensorer

Tilbud kan gis for ett, flere eller alle deltilbudene. Det vil bli tildelt avtale pr. deltilbud.

## Konkurransegrunnlaget

Konkurransegrunnlaget er alle dokumenter, unntatt kunngjøringen og det europeiske egenerklæringsskjemaet, som oppdragsgiveren utformer eller henviser til for å beskrive eller fastlegge elementene i anskaffelsen eller konkurransen, inkludert dokumenter som beskriver hva som skal anskaffes, kontraktsvilkårene og hvordan Oppdragsgiveren skal gjennomføre konkurransen, og eventuelle supplerende dokumenter og tilleggsopplysninger.

Konkurransegrunnlaget består av dette dokumentet og følgende vedlegg:

|  |  |
| --- | --- |
| **Dokument** | **Navn** |
| Vedlegg 1 | Tilbudsbrev |
| Vedlegg 2 | Kravspesifikasjon (inndelt i 3 excel-ark; A, B og C) |
| Vedlegg 3 | Prisskjema |
| Vedlegg 4 | Forpliktelseserklæring |
| Vedlegg 5 | Offentlig innsyn i tilbudene |
| Vedlegg 6 | Retningslinjer utprøving |
| Vedlegg 7 | Rammeavtale m/bilag: |
| Bilag 1 | Kunder tiltredelse |
| Bilag 2 | Kravspesifikasjon, utfylt av tilbyder |
| Bilag 3 | Prisskjema, utfylt av tilbyder |
| Bilag 4 | Salgstatistikkrapportering |
| Bilag 5 | Etiske krav til leverandør |
| Bilag 6 | Avtale om elektronisk samhandling |
| Bilag 7 | Leverandørinformasjon for elektronisk samhandling |
| Bilag 8 | Endringer etter avtaleinngåelsen |
| Bilag 9 | Annex 2 Substitusjon |

## Fremdriftsplan

Oppdragsgiver har lagt opp til følgende tidsrammer for prosessen:

|  |  |
| --- | --- |
| **Aktivitet** | **Tidspunkt** |
| Frist for å stille spørsmål til konkurransegrunnlaget | 02.03.20, kl. 12:00 |
| **Frist for å levere tilbud** | **09.03.20, kl. 12:00** |
| Evaluering | Uke 11-17 (tentativ) |
| Tildelingsbeslutning og meddelelse til tilbyderne | Uke 18 (tentativ) |
| Avtaleinngåelse | Uke 20 (tentativ) |

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som en åpen anbudskonkurranse etter del I og del III i henhold til lov om offentlige anskaffelser av 17. juni 2016 nr. 73 og forskrift om offentlige anskaffelser av 12. august 2016 nr. 974.

## Kommunikasjon

All kommunikasjon i prosessen skal foregå via Mercell–portalen i form av meldinger sendt i systemet, www.mercell.no. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

Tilbyder skal i tilbudsbrevet oppgi kontaktperson for konkurransen, med tilhørende adresse og e-postadresse. Hvis kontaktpersonen endres, skal Oppdragsgiver informeres. Oppdragsgiver tar ikke ansvar for informasjon som ikke når frem fordi tilbyderens kontaktperson er endret uten at dette er meddelt Oppdragsgiver i henhold til konkurransegrunnlagets regler.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres altså ikke.

## Alternative tilbud

Alternative tilbud aksepteres ikke.

## Vareprøver, demonstrasjon eller utprøving

Det vil bli avholdt tilbudspresentasjon/demonstrasjon på Gardermoen **11. og 12. mars** 2020. Tilbudspresentasjonen gir tilbyderne anledning til å presentere sine tilbud ved å fremvise tilbudte produkter før evalueringsfasen.

Tilbydere vil få en invitasjon til dette etter at tilbudsfristen er utløpt.

Oppdragsgiver forbeholder seg retten til å be om vareprøver til påsyn og/eller utprøving etter at demonstrasjonen er gjennomført.

Vareprøver som skal utprøves klinisk skal ettersendes oppdragsgiver på forespørsel, med leveringsbetingelse DDP Oppdragsgiver iht. Incoterms 2010, innen 10 virkedager. Disse vareprøvene skal faktureres Oppdragsgiver i henhold til Retningslinjer for utprøving av medisinsk forbruksmateriell og kapitalvarer, se [lenke her](https://36j3kj1rusio1x3m67vkhcqu-wpengine.netdna-ssl.com/wp-content/uploads/2016/06/Retningslinjer-varepr%C3%B8ver-og-utpr%C3%B8ving.pdf). Tilbyderne skal etter endt utprøving ta fullt brukbare vareprøver i retur og kreditere Oppdragsgiver for disse. Tilbyderne kan tidligst fakturere Oppdragsgiver for vareprøvene etter at anbudskonkurransen er avsluttet.

Kun Tilbydere som har en reell mulighet til å nå opp i konkurransen etter en foreløpig evaluering vil bli bedt om å stille produkter til rådighet for utprøving. Tilbydere som ikke er aktuelle for utprøving vil bli varslet om dette.

Ved eventuell utprøving vil det benyttes likelydende evalueringsskjema for alle som deltar i utprøvingen. Dersom Oppdragsgiver allerede har god kjennskap til tilbudte produkter, vil disse ikke bli gjenstand for utprøving i forbindelse med denne konkurransen. Evalueringen vil i slike tilfeller baseres på dokumenterte erfaringer fra allerede gjennomførte kjøpsforhold, produktvurderinger og/eller utprøvinger av produktet.

## Innsending av tilbud

Gjeldende tilbudsfrist er oppgitt i den aktuelle konkurransen i Mercell.

Alle tilbud skal leveres elektronisk via Mercell-portalen, [www.mercell.no](http://www.mercell.no) innen tilbudsfristen. For sent innkomne tilbud vil bli avvist. (Systemet tillater heller ikke å sende inn tilbud elektronisk via Mercell etter tilbudsfristens utløp.)   
  
Dersom tilbyder ikke har bruker hos Mercell, eller har spørsmål knyttet til funksjonalitet i verktøyet, for eksempel, hvordan det skal gis tilbud, ta kontakt med Mercell Support på tlf.: 21 01 88 60 eller   
på e-post til: [support@mercell.com](mailto:support@mercell.com)  
  
Det anbefales at tilbudet leveres i god tid før fristens utløp.

Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.  
  
Tilbudet krever elektronisk signatur ved levering.  
Elektronisk signatur kan Tilbyder skaffe på [www.commfides.com](http://www.commfides.com), [www.buypass.no](http://www.buypass.no) eller [www.bankid.no](http://www.bankid.no).   
  
Vi gjør oppmerksom på at det kan ta noen dager å få levert elektronisk signatur, slik at denne prosessen settes i gang så snart som mulig.

Elektronisk signatur utenfor Norge:

Vi gjør oppmerksom på at Mercell-portalen støtter følgende elektroniske signaturer fra Sverige og Danmark:

Sverige: Svensk Bank ID, Nordea

Danmark: Nem ID, TDC/OCES

Innen EU benytter Mercell en tjeneste levert av Unizeto (<http://unizeto.eu/>) gjennom en avtale med DIFI og EU prosjektet PEPPOL ([www.peppol.eu](http://www.peppol.eu)). Dette støtter de aller fleste X.509-sertifikater, men det er dessverre ikke mulig å få listet opp de aktuelle sertifikatene.

Mercell anbefaler at man tester ut signeringen med sertifikatet man har tilgjengelig snarest mulig (i god tid før tilbudsfrist). Test funksjonaliteten ligger i påmeldings- / tilbudsinnleveringsstegene.

## Tilbudets utforming ved levering

Tilbudet skal leveres med filnavn i henhold til følgende struktur:

Vedlegg 1 – Tilbudsbrev

Vedlegg 2 – Utfylt kravspesifikasjon

Vedlegg 3 – Utfylt prisskjema

Vedlegg 4 – Forpliktelseserklæring

Vedlegg 5 – Sladdet versjon av tilbudet

Vedlegg 6 – Eventuelle Produktark/produktinformasjon/brosjyre

Vedlegg 2 og 3 skal leveres i Excel-format. Øvrige vedlegg skal leveres i PDF-format.

Ved motstridende informasjon i vedleggene vil dokumentrangen være lik vedleggslisten over.

## Språk

Tilbudet skal være skrevet på norsk, svensk eller dansk.

Brosjyrer, produktdatablad, mv. kan også leveres på engelsk med mindre annet er angitt i vedlegg 2 - «Kravspesifikasjon».

## Forbehold

Tilbyders eventuelle forbehold bes oppgitt i Vedlegg 1 –«Tilbudsbrev». Forbehold skal være presise og entydige slik at Oppdragsgiver kan vurdere disse uten kontakt med tilbyderen.

## Vedståelsesfrist

Vedståelsesfristen er 8 måneder regnet fra tilbudsfristen.

## Omkostninger

Omkostninger som Tilbyder pådrar seg i forbindelse med utarbeidelse av tilbud og en evt. presentasjon/demonstrasjon av tilbyders produkter, vil ikke bli refundert.

Omkostninger knyttet til utprøving av varer kan dekkes i henhold til Vedlegg «Retningslinjer for utprøving av medisinsk forbruksmateriell og kapitalvarer».

## Offentlig innsyn i innkomne tilbud og protokoll

I denne konkurransen bes Tilbyder om å legge ved en versjon av tilbudet hvor de opplysninger som Tilbyder anser som taushetsbelagt er sladdet. Dette lages som eget vedlegg og merkes **vedlegg 5** **«Sladdet versjon av tilbudet».** Det bes om at sladdet tilbud leveres i Word-format slik at Oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

I tillegg ber vi Tilbyder om å levere et eget dokument med begrunnelse for hvert punkt i tilbudet som ønskes sladdet, for hvorfor disse opplysningene kan være konkurransesensitive og bør unntas offentlighet (se konkurransegrunnlagets vedlegg 5 – Offentlig innsyn i tilbud).

Dersom Tilbyder ikke anser noen opplysninger i tilbudet som taushetsbelagt, bes dette bekreftet i vedlegg 1 – Tilbudsbrevet.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut ESPD-skjema integrert i Mercell. Den eller de leverandørene som tildeles kontrakt må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

I henhold til anskaffelsesforskriften § 17-1 (3) kan Oppdragsgiver på ethvert tidspunkt i konkurransen be Tilbyder om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte. Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunnene:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene.
* 24-2(3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Angivelse av kvalifikasjonskrav

I denne konkurransen kan leverandørene i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a.

# Kvalifikasjonskrav

For å kunne få sitt tilbud evaluert må leverandøren fylle ut det elektroniske egenerklæringsskjemaet om at han oppfyller samtlige kvalifikasjonskrav.

## Registrering og autorisasjoner m.m.

|  |  |
| --- | --- |
| **Kvalifikasjonskrav** | **Tilbyder skal være en lovlig etablert virksomhet.** |
| **Dokumentasjon** | * Norsk tilbyder skal fremlegge oppdatert firmaattest. * Utenlandsk tilbyder skal fremlegge attest(er) for lovbestemt registrering i etableringslandet. |

## Økonomisk og finansiell kapasitet

|  |  |
| --- | --- |
| **Kvalifikasjonskrav** | **Tilbyder skal ha tilstrekkelig økonomisk og finansiell soliditet til å kunne gjennomføre kontraktsforpliktelsene.**  Det er et krav at Tilbyder har: *positiv egenkapital* |
| **Dokumentasjon** | Oppdragsgiver vil vurdere Tilbyders oppfyllelse av kvalifikasjonskravet på følgende måter:   * *Siste avlagte årsregnskap med noter inkludert revisorerklæring.*   Dersom Tilbyder har saklig grunn til ikke å fremlegge den dokumentasjonen Oppdragsgiver har krevd over, kan Tilbyder godtgjøre sin økonomiske og finansielle kapasitet ved ethvert annet dokument, herunder for eksempel ved en morselskapsgaranti, bankgaranti, mv. |

## Støtte fra andre foretak

Tilbyder kan støtte seg på andre virksomheter for å oppfylle det finansielle kvalifikasjonskravet i punkt 5.2 ved å krysse av for dette i ESPD-skjemaets kapittel II seksjon C. Tilbyder skal i så fall levere separate egenerklæringer for hver av virksomhetene han støtter seg på. Egenerklæringene skal inneholde opplysninger som etterspørres i ESPD-skjemaets seksjon A og B i del II og del III, samt opplysningene i del IV og V i den grad de er relevante for den eller de spesifikke kravene leverandøren støtter seg på virksomhetene for. I tillegg skal tilbyder dokumentere at han råder over de nødvendige ressursene ved å fremlegge en forpliktelseserklæring fra disse virksomhetene, se vedlegg Forpliktelseserklæring.

# Avgjørelse av konkurransen

## Tildelingskriterier

Tildelingen skjer på basis av hvilket tilbud som har

* det beste forholdet mellom pris eller kostnad og kvalitet

|  |  |
| --- | --- |
| Tildelingskriterium | Vekting |
| 1. Kvalitet | 60% |
| 1. Pris | 40% |

## Utdyping av tildelingskriteriene:

* + 1. **Pris**

Alle priser skal oppgis eks mva. Tilbudet vil bli evaluert i henhold Vedlegg 3 – Prisskjema.

I samband med overgang fra separate anskaffelser for hvert helseforetak til samordning av disse i en samlet regional anskaffelse, har det vært utfordrende å få et helt nøyaktig datagrunnlag for de ulike produktgruppene. Estimert årsforbruk for produktgruppene og fordeling av forbruket mellom de forskjellige varelinjene i hver gruppe er ikke bindende for oppdragsgiver med hensyn til forbruk på avtalen. Estimatene skal likevel benyttes i evalueringsøyemed.

Pris evalueres i henhold til den forholdsmessige metoden. Tilbud med lavest totalsum pris gis poengscore 10.

Dersom oppdragsgiver ikke mottar tilbud på alle varelinjene innenfor en delkonkurranse (ikke tilleggssortiment, med mindre dette er spesifikt krevd), vil vedkommende tilbud kunne bli avvist for denne delkonkurransen.

* + 1. **Kvalitet**

Her vurderes oppfyllelse av evalueringskrav i kravspesifikasjonen. Kundenes fagpersoner vil vurdere produktene basert på opplysninger gitt i tilbudet blant annet med hensyn til *miljøkrav*, innleverte vareprøver og evt. utprøvning av produktene. Oppdragsgiver kan også legge til grunn eksisterende erfaring med tilbudte produkter.

Det vil bli benyttet en poengskala fra 0-10 poeng, hvor 10 poeng alltid blir gitt som karakter for det som er vurdert som beste tilbud mht kvalitet innenfor en delkonkurranse.

## Innstilling på tildeling av rammeavtale

Beslutning vedrørende tildeling av rammeavtale vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.

# Kontraktsvilkår

Kontraktsvilkår med bilag er lagt ved konkurransegrunnlaget.

Tilbyder skal bekrefte at krav til Ehandel i Helse Nord kan oppfylles fra oppstart av rammeavtalen.